IMISLab/GreekWikipedia huggingface dataset:
Φρειδερίκος Αύγουστος του Νάσσαου-Ούζινγκεν

Ο Φρειδερίκος Αύγουστος, γερμ. Friedrich August (23 Απριλίου 1738 - 24 Μαρτίου 1816) από τον Οίκο του Νάσσαου ήταν πρίγκιπας του Νάσσαου-Ούζινγκεν (1803-1806) και μετά δούκας του Νάσσαου (1806-1816).

 Γεννήθηκε στο Ούζινγκεν και ήταν ο δευτερότοκος γιος του Καρόλου, πρίγκιπα του Νάσσαου-Ούζινγκεν και της Χριστίνας Βιλελμίνης των Βέττιν, κόρης του Ιωάννη Γουλιέλμου Γ΄, δούκα της Σαξονίας-Άιζεναχ. Από το 1744 ζούσε με τους γονείς του στο ανάκτορο Μπίμπριχ στο Βίζμπαντεν. Ακολούθησε στρατιωτική σταδιοδρομία στον αυστριακό στρατό και υπηρέτησε στον Επταετή Πόλεμο. Το 1790 έγινε στρατάρχης. Το 1803 διαδέχθηκε τον μεγαλύτερο αδελφό του Κάρολο Γουλιέλμο, πρίγκιπα του Νάσσαου-Ούζινγκεν, που απεβίωσε χωρίς άρρεν τέκνο. Το 1806 εισήλθε στη Συνομοσπονδία του Ρήνου για να αποφύγει την προσάρτηση του πριγκιπάτου του από τον Ναπολέοντα Α΄. Συμφώνησε με τον γιο του τέταρτου εξαδέλφου του Φρειδερίκο Γουλιέλμο, πρίγκιπα του Νάσσαου-Βάιλμπουργκ την ένωση των περιοχών τους σε δουκάτο. Το 1813 ο Ναπολέων Α΄ ηττήθηκε στη Λειψία και ο Φρειδερίκος Αύγουστος ακολούθησε τους εναντίον εκείνου συμμάχους. Ο στρατός του υπό τον Άρθουρ Γουέλσλι, δούκα του Ουέλινγκτον πολέμησε στο Βατερλώ. Στο Συνέδριο της Βιέννης εγκρίθηκε η δημιουργία του δουκάτου του Νάσσαου, το οποίο εισήλθε στη Γερμανική Συνομοσπονδία. Ως ηγεμόνας ήταν πεφωτισμένος και οπαδός της ελευθερίας. Έκανε μεταρρυθμίσεις, όπως η εξάλειψη των φορολογικών προνομίων των ευγενών, η ελευθερία του Τύπου και η ίδρυση ενός σύγχρονου κράτους. Η Αυλή του στο κάστρο του Μπίμπριχ επαινέθηκε από επισκέπτες για την ηρεμία και τη φιλοξενία της. Απεβίωσε το 1816 στο Βίζμπαντεν σε ηλικία 78 ετών, χωρίς άρρεν επιζών τέκνο. Ο μικρότερός του αδελφός Ιωάννης Αδόλφος είχε ήδη αποβιώσει το 1793. Τον διαδέχθηκε ο εγγονός του τέταρτου εξαδέλφου του, Γουλιέλμος ως δούκας του Νάσσαου. Νυμφεύτηκε το 1775 την Λουίζα, κόρη του Καρόλου-Αυγούστου, πρίγκιπα του Βάλντεκ & Πύρμοντ και είχε επιζώντα τέκνα: Χριστιανή-Λουίζα 1776-1829, παντρεύτηκε τον Φρειδερίκο, γιο του Καρόλου-Φρειδερίκου μαργράβου του Μπάντεν. Καρολίνα-Φρειδερίκη 1777-1821, παντρεύτηκε τον Αύγουστο-Χριστιανό-Φρειδερίκο δούκα του Άνχαλτ-Κέτεν. Αυγούστα 1778-1846, παντρεύτηκε τον Λουδοβίκο-Γουλιέλμο λαντγράβο της Έσσης-Χόμπουργκ. Φρειδερίκος-Γουλιέλμος 1780, απεβίωσε σε βρεφική ηλικία. Λουίζα-Μαρία 1782-1812. Φρειδερίκη-Βικτώρια 1784-1822, παντρεύτηκε τον Λουδοβίκο-Ερρίκο-Κλάους της Βουργουνδίας. Φρειδερίκος-Κάρολος 1787, απεβίωσε σε βρεφική ηλικία. Ernst Joachim: Karl Wilhelm von Nassau-Usingen. In: Allgemeine Deutsche Biographie (ADB). Band 15, Duncker & Humblot, Leipzig 1882, S. 315.
Βρότσλαβ

Το Βρότσλαβ (πολωνικά: Wrocław, προφέρεται: [ˈvrɔt͡swaf] ( ακούστε), γερμανικά: Breslau) είναι η τέταρτη μεγαλύτερη πόλη της Πολωνίας και πρωτεύουσα του Βοεβοδάτου Κάτω Σιλεσίας. Έχει πληθυσμό 640.648 κατοίκων. Βρίσκεται στην Κεντρική Ευρώπη, στη Σιλεσιανή Πεδιάδα, του ποταμού Όντερ στο νοτιοδυτικό τμήμα της Πολωνίας, σε απόσταση 60 χλμ από τα σύνορα της Τσεχίας και 130 χλμ από τα σύνορα της Γερμανίας.

 Είναι το δεύτερο σε σημασία, μετά την πρωτεύουσα Βαρσοβία, οικονομικό κέντρο και διαθέτει αξιόλογη βιομηχανία κυρίως στον τομέα των μηχανοκατασκευών και ηλεκτρονικών εξαρτημάτων. Αποτελεί σπουδαίο συγκοινωνιακό κόμβο και είναι έδρα πολλών βιομηχανικών μονάδων που παράγουν ηλεκτρικές σιδηροδρομικές μηχανές και βαγόνια, ηλεκτρονικούς υπολογιστές, αντλίες, ψυγεία κ.α. Στην πόλη υπάρχουν αρκετά εκπαιδευτικά ιδρύματα και πλήθος αρχιτεκτονικών μνημείων. Η πόλη ορίστηκε ως έδρα αγώνων στο Ευρωπαϊκό Πρωτάθλημα Ποδοσφαίρου 2012, Πολιτιστική Πρωτεύουσα της Ευρώπης 2016 και πόλη υποδοχής των Παγκόσμιων Αγώνων του 2017. Στην κατάταξη που δημοσίευσε το δίκτυο έρευνας παγκοσμιοποίησης και παγκόσμιων πόλεων, το Βρότσλαβ ταξινομήθηκε στην 10η κατηγορία (Gamma -) πόλεων παγκόσμιας σημασίας. Το Βρότσλαβ ταξινομήθηκε στις πρώτες εκατοντάδες πόλεις του κόσμου στην κατάταξη της συμβουλευτικής εταιρείας Mercer "Οι καλύτερες πόλεις για να ζήσουν" το 2015, 2016 και 2017, καθώς και στις πρώτες εκατοντάδες των πιο έξυπνων πόλεων στον κόσμο (έξυπνη πόλη) στην έκθεση IESE Cities in Motion 2017. Στο τέλος της μεγάλης μετανάστευσης των λαών, μέσα και γύρω από τις σημερινές περιοχές της πόλης η σλαβική φυλή του εγκαταστάθηκε. Το 985, ο πρίγκιπας Μιέσκο Α΄ έχτισε το πρώτο οχυρό. Καταστράφηκε από τους Τατάρους το 1241 και ανοικοδομήθηκε με αμιγώς γοτθικά οικοδομήματα, ενώ κατοικήθηκε από Γερμανούς μετανάστες. Περιήλθε στο βασίλειο της Βοημίας το 1335 και κατά τον 14ο και 15ο αιώνα έφτασε στη μεγαλύτερη πολιτική και οικονομική λαμπρότητά της. Το 1526 πέρασε μαζί με την υπόλοιπη Σιλεσία στην κατοχή των Αψβούργων της Αυστρίας και το 1741 καταλήφθηκε από το Φρειδερίκο Β΄ της Πρωσίας, οπότε μετονομάστηκε Μπρεσλάου και παρέμεινε στην ενωμένη πλέον Γερμανία έως το 1945. Μετά τη λήξη του Δευτέρου Παγκοσμίου Πολέμου και την ήττα της ναζιστικής Γερμανίας, ακολούθησε αναπροσαρμογή των συνόρων της Πολωνίας (βλέπε γραμμή Όντερ-Νάισσε), εντός των οποίων συμπεριλήφθηκε και η πόλη του Βρότσλαβ. Σλασκ Βρότσλαβ - Ποδόσφαιρο Δημοτικό Στάδιο (Βρότσλαβ) Sky Tower tripadvisor Επίσημος ιστότοπος (Πολωνικά) Βρότσλαβ στο Curlie
Χιουντσούλι

To Χιουντσούλι (Hiunchuli हिउँचुली) είναι κορυφή των Ιμαλαΐων του κεντρικού Νεπάλ. Το βουνό είναι επέκταση της νότιας Αναπούρνα. Μεταξύ του Χιουντσούλι και του Ματσαπουτσάρε διατρέχει η στενή κοιλάδα Μόντι Κόλα, που παρέχει πρόσβαση μόνο στον ιερό τόπο της Αναπούρνα. Τα βουνά της περιοχής θεωρούνται ιερά από τους Γκουρούνγκ που κατοικούν στην ευρύτερη περιοχή.

 Το Χιουντσούλι ανακάλυψε ο συν/χης Τζίμι Ρόμπερτς και την κορυφή πάτησε για πρώτη φορά τον Οκτώβριο του 1971 αποστολή με επικεφαλής τον εθελοντή του σώματος των ειρηνευτικών δυνάμεων των ΗΠΑ Κρεγκ Άντερσον (Craig Anderson), μέσω της ΝΑ όψης. Το βουνό θεωρείται από τις δυσκολότερες κορυφές πεζοπορίας από τον Ορειβατικό Σύλλογο του Νεπάλ (ΝΜΑ), εξαιτίας της εγγενούς δυσκολίας στην εύρεση της διαδρομής και τους συναφείς κινδύνους από την ύπαρξη κρεβάς (καλυμμένων παγετωνικών χασμάτων) και διαρκών λιθοπτώσεων. «HIUNCHULI (6,441m/21,126ft.)». Ανακτήθηκε στις 19 Φεβρουαρίου 2017. . «Hiunchuli peak climbing». Αρχειοθετήθηκε από το πρωτότυπο στις 19 Φεβρουαρίου 2017. Ανακτήθηκε στις 19 Φεβρουαρίου 2017. .
Η αγάπη ήρθε

Η αγάπη ήρθε (Ισπανικά: Vino el amor) είναι τηλενουβέλα μεξικάνικης παραγωγής του 2016. Είναι ριμέικ της Χιλιανής τηλενουβέλας του 2014, La chúcara.Πρωταγωνιστούν Γκαμπριέλ Σότο, Ιρίνα Μπάεβα, Ασέλα Ρόμπινσον και Σίντια Κλίτμπο.

 Ο Νταβίντ, χάνει τη σύζυγό του Λίσα σε ένα φαινομενικά ακούσιο ατύχημα, που διαπράχθηκε από την εμμονική αδερφή της, Γκρασιέλα. Ο Ντέιβιντ γίνεται καταθλιπτικός σε τέτοιο βαθμό που αρχίζει να παραμελεί τα παιδιά του και τον αμπελώνα που αγαπά τόσο πολύ. Η απαίσια πεθερά του, Λίλιαν και ο Χουάν, που υποτίθεται ότι είναι ο καλύτερος φίλος του Νταβίντ, προσπαθούν να εκμεταλλευτούν την κατάσταση για να κλέψουν την περιουσία του. Μια απροσδόκητη άφιξη στον αμπελώνα αλλάζει τα σχέδιά τους, καθώς επιστρέφει η Λουσιάνα, μια χαρούμενη και ορμητική νεαρή κοπέλα, που έζησε στον αμπελώνα μαζί με την οικογένειά της πριν από πολλά χρόνια, και απελάθηκε μαζί με τον πατέρα της στο Μεξικό. Γκαμπριέλ Σότο ως Νταβίντ Σίντια Κλίτμπο ως Μάρτα Ασέλα Ρόμπινσον ως Λίλιαν Ιρίνα Μπάεβα ως Λουσιάνα Μαρ Κοντρέρας ως Σούζαν Μόισες Αρισμέντι ως Σέσαρ Βερόνικα Χασπεάδο ως Σόνια Κίμπερλι Ντος Ράμος ως Γκρασιέλα Κρίστιαν ντε λα Κάμπα ως Χουάν Αλεχάντρο Άβιλα ως Μάρκος Λάουρα Καρμίν ως Λίσα Χουάν Βιδάλ ως Γκουτιέρρες Χοσέ Εδουάρδο Ντερμπές ως Λεόν Γκλόρια Αούρα ως Πέρλα Σοφία Κάστρο ως Φερνάντα Εμίλιο Μπελτράν Ούλριτς ως Μπόμπι Ραούλ Κορονάδο ως Μιγκέλ Μάριο Λόρια ως Ραμόν Λουσιάνο Σατσάρσκι ως Κάρλος Γιανέτ Σεδάνο ως Καρίτο Η Τηλενουβέλα βραβεύτηκε με τα εξής βραβεία: 4 Βραβεία TVyNovelas (Ανταγωνίστρια, Δευτεραγωνίστρια, Δευτεραγωνιστής, Γυναίκα Αποκάλυψη) 1 Βραβείο TV Adicto Golden (Β΄ Γυναικείο Ρόλο) Η αγάπη ήρθε στην IMDb
Νήσος Μάουντ Ντέζερτ

Η Νήσος Μάουντ Ντέζερτ (Mount Desert Island) είναι το δεύτερο μεγαλύτερο νησί της ανατολικής ακτής μετά το Λονγκ Άιλαντ και το έκτο μεγαλύτερο των 48 πολιτειών των Η.Π.Α (εκτός της Αλάσκας και της Χαβάης). Εκεί βρίσκεται το Εθνικό Πάρκο Ακάντια (Acadia National Park) που καλύπτει το μεγαλύτερο τμήμα του νησιού.

 Οι Ινδιάνοι Wabanaki που ζούσαν στο νησί Μάουντ Ντέζερτ, του είχαν δώσει το όνομα Pemetic (το επικλινές νησί). Στοιχεία από αρχαιολογικές έρευνες δείχνουν ότι περνούσαν το χειμώνα στην ακτή, για να αποφύγουν τις δύσκολες συνθήκες που επικρατούσαν στην ενδοχώρα, όπου κατέφευγαν το καλοκαίρι. Υπάρχουν πάντως και ιστορικές αναφορές σύμφωνα με τις οποίες οι Ινδιάνοι Wabanaki περνούσαν τους χειμώνες στα δάση στο εσωτερικό του νησιού και τα καλοκαίρια στην ακτή. Το 1604 ο Γάλλος εξερευνητής και γεωγράφος Σαμουέλ ντε Σαμπλαίν ηγήθηκε μιας αποστολής σκοπός της οποίας ήταν η εξερεύνηση των ακτών του νησιού και η ανακάλυψη της μυθικής ινδιάνικης πόλης Norumbega. Ο ντε Σαμπλαίν ονόμασε το νησί Isles des Monts Desert –Νησί Μάουντ Ντέζερτ (Νησί χωρίς βλάστηση) επειδή οι κορυφές του ήταν γυμνές και βραχώδεις. Το Μάουντ Ντέζερτ έχει έκταση 280 τετ. χιλ. και 10.615 κατοίκους σύμφωνα με την απογραφή του 2010. Στο νησί υπάρχουν τέσσερις πόλεις: το Bar Harbor, το Mount Desert, το Southwest Harbor και το Tremont. Το 1901 ο George B. Dorr ίδρυσε μαζί με άλλους την οργάνωση Hancock County Trustees of Public Reservations, με σκοπό την προστασία της φύσης στο νησί από τη διαρκή χρήση από τους ανθρώπους. Το 1913 η εν λόγω οργάνωση κατείχε στο νησί μια έκταση 24 τετρ. χιλ. την οποία ο Dorr προσέφερε στην ομοσπονδιακή κυβέρνηση. Το 1916 ο Πρόεδρος Γουίλσον ανακοίνωσε τη δημιουργία του Sieur de Monts National Monument και τρία χρόνια αργότερα υπέγραψε την πράξη με την οποία ιδρύθηκε στο νησί το Εθνικό Πάρκο Λαφαγιέτ (Lafayette National Park), το οποίο το 1929 μετονομάστηκε σε Εθνικό Πάρκο Ακάντια (Acadia National Park). Ο Ροκφέλερ έφτιαξε στο ανατολικό τμήμα του νησιού δρόμους μήκους 80 χιλ., το μεγαλύτερο τμήμα των οποίων είναι εντός του Πάρκου (64 χιλ.), και δε χρησιμοποιούνται από τα αυτοκίνητα αλλά από ποδηλάτες, περιπατητές και aναβάτες με τα άλογά τους.
Ανάλυση ενεργοποίησης νετρονίων

Η ανάλυση ενεργοποίησης νετρονίων είναι ραδιομετρική μέθοδος ποσοτικής χημικής ανάλυσης που χρησιμοποιείται για ανάλυση ίχνους κεραμεικής και λίθινων τεχνέργων, εφαρμόσιμη και σε μεταλλικά τέχνεργα. Αν και η τεχνική είναι μη καταστροφική, κατά διαδικασία χρησιμοποιούνται δείγματα και όχι πλήρη τέχνεργα εξαιτίας της ραδιενεργού δραστηριότητας. Τα δείγματα στερεάς μορφής (100 mg για την κεραμεική) εκτίθενται σε κατάλληλη πηγή εκπομπής νετρονίων, η οποία μετατρέπει σταθερά ισότοπα σε ραδιοϊσότοπα του ίδιου στοιχείου. Κατά την διαδικασία πολλά από τα ραδιοϊσότοπα εκπέμπουν ακτίνες γάμμα με χαρακτηριστικές ενέργειες. Μετά την ακτινοβόληση, το φάσμα ενεργειών των ακτίνων γάμμα από κάθε δείγμα μετρείται ξεχωριστά με ειδικό ανιχνευτή. Το διακριτά ισότοπα στοιχείων ταυτίζονται εξαιτίας των χαρακτηριστικών ενεργειών τους με εντάσεις ανάλογες προς τις ποσότητες των υλικών που χρησιμοποιήθηκαν. Η σύγκριση με φάσματα παρόμοιων βαθμονομημένων προτύπων δίνει τη δυνατότητα υπολογισμού της ηλικίας των τεχνέργων.

 Shaw Ian & Robert Jameson, 1999, A Dictionary of Archaeology, Blackwell Publishers Ltd, 424. Parry S.J. 1991, Activation spectrometry in chemical analysis, New York. Perlman I. and F. Asaro: 'Pottery analysis by neutron activation', Archaeometry 11 (1969), 21–52. Neutron Activation Analysis - Analytical Chemistry Group Αρχειοθετήθηκε 2018-01-02 στο Wayback Machine. NAA – University of Wisconsin Nuclear Reactor NAA – University of Missouri-Columbia, Research Reactor Center Αρχειοθετήθηκε 2013-02-24 στο Wayback Machine. NAA – Department of Nuclear Engineering, North Carolina State University NAA – Del Mar Ventures Αρχειοθετήθηκε 2012-02-04 στο Wayback Machine. NAA – The British Museum NAA – Worcester Polytechnic Institute Αρχειοθετήθηκε 2005-03-25 στο Wayback Machine. Reed Research Reactor- Reed College, Portland, OR Washington State University Nuclear Radiation Center Activation Laboratories Becquerel Laboratories Inc., Canada Oak Ridge National Laboratory, High Flux Isotope Reactor
Άνω Αχαΐα

Η Άνω Αχαΐα είναι χωριό του δήμου Δυτικής Αχαΐας στην βόρεια Πελοπόννησο. Βρίσκεται χτισμένο σε μια πεδινή περιοχή σε υψόμετρο μεταξύ 50-60 μέτρων από την επιφάνεια της θάλασσας και απέχοντας μέσω του τοπικού οδικού δικτύου περίπου 5 χιλιόμετρα νότια της κωμόπολης της Κάτω Αχαΐας (Αχαγιά) και 3 χιλιόμετρα δυτικά από το κεφαλοχώρι Λουσικά. Κατά την απογραφή του 2011, το χωριό είχε πληθυσμό 229 κάτοικους.

 Η δημογραφική εξέλιξη του χωριού τις τελευταίες τέσσερις δεκαετίες σύμφωνα με τις επίσημες απογραφές πληθυσμού του ελληνικού κράτους: Κάτω Αχαΐα Δήμος Δύμης Δήμος Δυτικής Αχαΐας Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Greek Travel Pages-Άνω Αχαΐα, gtp.gr. Ανακτήθηκε: 25/03/2016. Ε.Ε.Τ.Α.Α. - Διοικητικές μεταβολές Άνω Αχαΐας, eetaa.gr. Ανακτήθηκε: 28/10/2017. Ε.Ε.Τ.Α.Α. - Διοικητικές μεταβολές Κοινότητας Άνω Αχαΐας, eetaa.gr. Ανακτήθηκε: 28/10/2017.
Ακουστική χώρων

Η ακουστική χώρων ή αρχιτεκτονική ακουστική είναι η εφαρμοσμένη επιστήμη που ασχολείται με τη μελέτη και συμπεριφορά του ήχου σε διάφορους κλειστούς χώρους και την αλληλεπίδραση με τα διάφορα αντικείμενα στο εσωτερικό των χώρων αυτών (αίθουσες συναυλιών, αμφιθέατρα, θέατρα, κινηματογράφοι, όπερες, studios, ναοί, γραφεία, άλλους εργασιακούς χώρους, ακόμη και απλές κατοικίες), με σκοπό τον έλεγχο του παραγόμενου ηχητικού αποτελέσματος και του επιπέδου θορύβου και αντηχήσεων. Ειδικό θέμα της ακουστικής χώρων αποτελεί η ηχομόνωση και η ηχοπροστασία από το θόρυβο εγκαταστάσεων σε κλειστούς χώρους, με τους αντίστοιχους κανονισμούς, προδιαγραφές και μεθοδολογία υπολογισμών. Σημαντικό ρόλο στον τομέα αυτό, μεταξύ των άλλων παίζουν οι συντελεστές ηχοαπορρόφησης και οι ηχομoνωτικές ιδιότητες των διαφόρων υλικών. Η μελέτη της ακουστικής των χώρων γίνεται με διάφορα μοντέλα, π.χ. από τα εμπειρικά μοντέλα των Sabine και Eyring που παρέχουν προσεγγιστικές εκτιμήσεις ακρίβειας οκτάβας, μέχρι την κυματική θεωρία με τους κανονικούς ιδιορυθμούς, τα υπολογιστικά μοντέλα των μεθόδων των πεπερασμένων στοιχείων FEM (Finite Element Method), των συνοριακών στοιχείων BEM (Boundary Element Method) και των πεπερασμένων διαφορών στο πεδίο του χρόνου FDTD (Finite Difference Time Domain) έως και τη γεωμετρική θεωρία διάδοσης με ηχητικές ακτίνες (μέθοδοι ακτίνων, ειδώλων, ακουστικών δεσμών).

 Σάγος Γεώργιος Α., Ακουστική Χώρων, [1] Εκδόσεις Bookstars-Free Publishing, Αθήνα 2012 ISBN 9786185015251 Κτιριοδομικός Κανονισμός(ΦΕΚ 59/Δ/3-02-89) [2] [3] ΠΡΟΕΔΡΙΚΟΝ ΔΙΑΤΑΓΜΑ: Αριθ. 1180/81 Περί ρυθμίσεως θεμάτων αναγομένων εις τα της ιδρύσεως και λειτουργίας βιομηχανιών, βιοτεχνιών, πάσης φύσεως μηχανολογικών εγκαταστάσεων και αποθηκών και τη εκ τούτων διασφαλίσεως περιβάλλοντος εν γένει(ΦΕΚ 293/Α/6-10-81) [4]ΥΠΟΥΡΓΙΚΗ ΑΠΟΦΑΣΗ: Οίκοθεν 17252/92 Καθορισμός δεικτών και ανωτάτων επιτρεπομένων ορίων θορύβου που προέρχεται από την κυκλοφορία σε οδικά και συγκοινωνιακά έργα(ΦΕΚ 395/Β/19-6-92) [5][6][7]ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 149 Ελάχιστες προδιαγραφές υγείας και ασφάλειας όσον αφορά την έκθεση των εργαζομένων σε κινδύνους προερχόμενους από φυσικούς παράγοντες (θόρυβος) σε εναρμόνιση με την οδηγία 2003/10/ΕΚ. [8][9] ΠΡΟΕΔΡΙΚΟ ΔΙΑΤΑΓΜΑ: 225/1989 Υγιεινή και Ασφάλεια στα Υπόγεια Τεχνικά Έργα (ΦΕΚ 106/Α/2-5-1989) [10]ΥΠΟΥΡΓΙΚΗ ΑΠΟΦΑΣΗ: ΙΙ-5η/Φ/17402/84 Κανονισμός Μεταλλευτικών και Λατομικών Εργασιών(ΦΕΚ 931/Β/31-12-84) [11] ΥΠΟΥΡΓΙΚΗ ΑΠΟΦΑΣΗ: Α5/3010/85 Μέτρα προστασίας της Δημόσιας Υγείας από θορύβους μουσικής των Κέντρων διασκέδασης και λοιπών Καταστημάτων.(ΦΕΚ 593/Β/2-10-85) [12]Τροποποίηση από Υ.Α. Υ2/οικ. 15438/2001 (ΦΕΚ 1346/Β`/17.10.2001) Τροποποίηση της υ.δ Α5/3010/85, (593/Β) «μέτρα προστασίας της Δημόσιας Υγείας από θορύβους μουσικής Κέντρων Διασκέδασης και λοιπών καταστημάτων» The Best Buildings You’ll Ever Hear, New York Times ODEON Room Acoustics Modelling Software Ακουστική χώρων (περιοδικό HiTECH) Ακουστική μικρών χώρων (avmentor)
804 Ισπανία

Η Ισπανία (Hispania) είναι ένας πολύ μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,784. Ανακαλύφθηκε το 1915 από τον Ισπανό αστρονόμο Χοσέπ Κόμας Σολά, που παρατηρούσε από τη Βαρκελώνη, και πήρε το όνομά της από την ομώνυμη χώρα. Ο 804 Ισπανία υπήρξε ο πρώτος από τους συνολικά 11 αστεροειδείς που ανεκάλυψε ο συγκεκριμένος αστρονόμος και γενικότερα ο πρώτος που ανακαλύφθηκε ποτέ από Ισπανό αστρονόμο.

 Η μέση διάμετρος της Ισπανίας εκτιμάται σε 157,58 χιλιόμετρα. Ο φασματικός τύπος της είναι P ή C (ανθρακούχος), ενώ το άλβεδό της είναι 0,0522. Η μάζα της εκτιμάται σε 9,95 τετράκις εκατομμύρια τόνους για μέση πυκνότητα 4,9 gr/cm³. Για την πυκνότητα αυτή (υψηλή για αστεροειδή), η επιτάχυνση της βαρύτητας στον ισημερινό της Ισπανίας εκτιμάται σε 10,7 cm/s² (90 φορές μικρότερη από την αντίστοιχη γήινη), ενώ η ταχύτητα διαφυγής σε 130 m/sec (468 χιλιόμετρα την ώρα). Η θερμοκρασία στην επιφάνειά της υπολογίζεται σε 106 βαθμούς Κελσίου υπό το μηδέν. Η Ισπανία περιστρέφεται γύρω από τον εαυτό της μία φορά κάθε 14 ώρες και 51 λεπτά. Τροχιά από το JPL (Java) / Εφημερίδα
Βανέσα Μπορν

Η Ντανιέλ Σιέρα Καμέλα (γεν. 18 Μαρτίου 1988) είναι Αμερικανίδα επαγγελματίας παλαίστρια και ηθοποιός η οποία είχε υπογράψει συμβόλαιο με το WWE, όπου αγωνιζόταν στο NXT υπό το ψευδώνυμο Βανέσσα Μπορν.

 Η Καμέλα είναι κόρη οικογένειας σαμοανής, πολωνικής, κινεζικής, γερμανικής και ιρλανδικής καταγωγής. Είναι απόφοιτος του Λυκείου Τσαπαράλ και του Πολιτειακού Πανεπιστημίου της Αριζόνας. Εργάστηκε ως παρουσιάστρια για το Fox Sports Arizona, ως χορεύτρια των Φοίνιξ Σανς και ως μαζορέτα των Αριζόνα Κάρντιναλς πριν ακολουθήσει επαγγελματική σταδιοδρομία στη πυγμαχία. Η Καμέλα προπονήθηκε από τους Ρίκισι και Γκάνγκρελ στην Knokx Pro Entertainment. Έκανε το ντεμπούτο της στο ρινγκ στις 26 Μαρτίου 2016 με το πραγματικό της όνομα. NXT (2016–σήμερα) Στις 12 Απριλίου 2016 ανακοινώθηκε ότι η Καμέλα υπέγραψε με το WWE, όπου ανατέθηκε στο Κέντρο Απόδοσης του WWE στο Ορλάντο της Φλόριντας. Έκανε το ντεμπούτο της στο WWE NXT λίγο αργότερα σε ζωντανή εκπομπή, υπό το πραγματικό της όνομα. Το τηλεοπτικό της ντεμπούτο έλαβε χώρα στο επεισόδιο του NXT της 5ης Οκτωβρίου 2016, εργαζόμενη ως ενισχυόμενο ταλέντο, όπου ηττήθηκε από την Πέιτον Ρόις. Έκανε άλλη μια εμφάνιση στο NXT στις 19 Οκτωβρίου, όπου ηττήθηκε από την Νίκι Κρος. Η απόφαση αναιρέθηκε αργότερα επειδή η Κρος συνέχισε να επιτίθεται στη Καμέλα. Στις 28 Ιουνίου 2017 η Καμέλα επέστρεψε στην τηλεόραση υπό το νέο ψευδώνυμο Βανέσα Μπορν, όπου κέρδισε την Τζέιμι Χάτσεϊ σε ένα προκριματικό αγώνα του Mae Young Classic. Στις 13 Ιουλίου αποκλείστηκε από το τουρνουά στο πρώτο γύρο από τη Σερένα Ντιμπ. Στο υπόλοιπο του 2017 και στις αρχές του 2018, η Μπορν συνέχισε να παλεύει ενάντια σε διάφορους αντίπαλους όπως οι Λιβ Μόργκαν, Νίκι Κρος, Κάιρι Σέιν, και Ντακότα Κάι, ωστόσο ηττήθηκε απ'όλες τις παραπάνω.Στις 13 Φεβρουαρίου 2019 η Μπορν ξεκίνησε μια συμμαχία με την Αλίγια, αφού την βοήθησε να κερδίσει την Ταϋνάρα Κόντι. Στο πρώτο αγώνα όπου αγωνίστηκαν μαζί, νίκησαν την Κόντι και τη Σία Λι. Στο επεισόδιο του NXT της 27ης Νοεμβρίου έχασε από τη Λι, σε άλλον αγώνα. Η Καμέλα ήταν προσκεκλημμένη συμμετέχουσα στην διαδικτυακή σειρά για τις επαγγελματίες μαζορέτες Beyond The Pom Poms το 2014.
Τρεχλό Αχαΐας

Το Τρεχλό (πρώην: η Τρεκλίστρα) είναι ορεινό χωριό της πρώην Επαρχίας Καλαβρύτων του Νομού Αχαΐας στην Πελοπόννησο. Διοικητικά αποτελεί έδρα της ομώνυμης Τοπικής Κοινότητας, μέρος της οποίας αποτελεί και ο οικισμός Λαπάθεια (Λάπατα), ως τμήμα του Δήμου Καλαβρύτων. Βρίσκεται σε υψόμετρο 780 μέτρων και ως κοινότητα έχει έκταση 5.977 στρέμματα. Απέχει οδικώς περί τα: 17 χλμ. από τα Καλάβρυτα, 36 χλμ. από την Χαλανδρίτσα, 48 χλμ. από το Αίγιο, 54 χλμ. από την Πάτρα.

 Η πρόσφατη εξέλιξη του πληθυσμού του είναι η εξής: Το Τρεχλό μαζί με τα γειτονικά χωριά Μάνεσι και Λαπάτα βομβαρδίστηκε στις 29 Ιουλίου του 1943 από τη Γερμανική Αεροπορία με 21 αεροπλάνα, με 14 νεκρούς σύνολο και στα τρία χωριά. Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Η ιστοσελίδα του χωριού Ε.Ε.Τ.Α.Α. - Διοικητικές μεταβολές Τρεχλού Αχαΐας. eetaa.gr. Ανακτήθηκε: 22/06/2018.
Πριγκιπάτο του Μπίρκενφελντ

Το Πριγκιπάτο του Μπίρκενφελντ (Fürstentum Birkenfeld) έχει το όνομα του άπο την πόλη και περιοχή Μπίρκενφελντ στη Ρηνανία-Παλατινάτο στη Γερμανία. Η περιοχή οριοθετείται από (από το νότο και με τη φορά του ρολογιού), με τις περιφέρειες του Σάνκτ Βέντελ (Sankt Wendel) του Σάαρ (Saarland), του Τριρ Σάαμπουργκ (Trier-Saarburg), του Μπέρνκάστελ Βίτλιχ (Bernkastel-Wittlich), του Ράιν Χούνσρουκ (Rhein/Hunsrück), του Μπάντ Κρόιτσναχ (Bad Kreuznach) και του Κούζελ (Kusel).

 Στην ιστορία ο ποταμός Νάε (Nahe) ήταν ένα τμήμα γραμμής μεταξύ δύο μικροσκοπικών Πριγκιπάτων: του Πριγκιπάτου του Μπίρκενφελντ(Birkenfeld) το οποίο ευρισκόταν δυτικά του ποταμού Νάε (Nahe) και του Πριγκιπάτου του Λίχτενμπεργκ (Lichtenberg) που ευρισκόταν ανατολικά του ποταμού. Το Πριγκιπάτο του Μπίρκενφελντ (Birkenfeld) προσαρτήθηκε στο Όλντεμπουργκ (Oldenburg) το 1817 την στιγμή που και το Πριγκιπάτο Λίχτενμπεργκ (Lichtenberg) δόθηκε στο Δουκάτο της Σαξονιας-Κοβούργου (Sachsen-Coburg).Τέλος το Πριγκιπάτο του Μπίρκενφελντ (Birkenfeld) εξαγοράσθηκε από την Πρωσία το 1834 και έγινε η περιοχή του Νομού του Σάνκτ Βέντελ (Sankt Wendel). Μετά το Δεύτερο Παγκόσμιο Πόλεμο το νότιο ήμισυ του Νομού του Σάνκτ Βέντελ (Sankt Wendel) παραχωρήθηκε ως έδαφος στο Σαάρ(Saarland) ,και το υπόλοιπο μικρό μέρος που απομένει στην Πρωσία στη συνέχεια αποκαλείται επισήμως Restkreis Sankt Wendel δηλαδή ( "υπόλοιπο διαμέρισμα του Sankt Wendel").Το 1937 η περιοχή του Όλντεμπουργκ και Μπίρκενφελντ (Oldenburgian Birkenfeld) συγχωνεύθηκε με την υπόλοιπη περιοχή του Σανκτ Βέντελ(Sankt Wendel) για να αποτελέσουν το νέο πρωσικό διαμέρισμα του Μπίρκενφελντ(Birkenfeld). Μετά τον Β 'Παγκόσμιο Πόλεμο ακόμη 24 χωριά του Μπίρκενφελντ (Birkenfeld) παραχωρήθηκαν στο Σάαρ(Saarland). Έτσι, πριν από το 1970, η περιοχή πήρε τη σημερινή της μορφή. Ο ποταμός Νάε (Nahe) περνά μέσα από την περιοχή από βορρά προς νότο. Το τμήμα δυτικά του ποταμού βρίσκεται στην ανατολική πλαγιά του Βουνού Χούνσρουκ (Hunsrück). Μπάουμχόλντερ (Baumholder) Μπίρκενφελντ (Birkenfeld) Ίνταρ Όμπερσταιν (Idar-Oberstein) Μπίρκενσταιν (Birkenstein) Χέρσταιν (Herrstein) Μεγάλη ελληνική Εγκυκλοπαίδεια, τόμος δωδέκατος "Ζαχάρωφ - Ιλισός" .Εκδόσεις Πυρσός, Αθήνα, 1930 Hansjürgen Hilgert: Ami, bleib hier – Die Baumholderstory Deutschland, 2007 D
Φρειδερίκος Χριστιανός Α΄ του Σλέσβιχ-Χόλσταϊν-Σόντερμπουργκ-Αουγκούστενμπουργκ

Ο Φρειδερίκος Χριστιανός Α΄, δανικά Frederik Christian I. (6 Απριλίου 1721 - 13 Νοεμβρίου 1794) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ (1754-1794).

 Ήταν ο πρωτότοκος γιος του Χριστιανού Αυγούστου Α΄, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Λουίζας Φρειδερίκης, κόρης του Χριστιανού Γκίλντενλεβε, κόμη του Σάμσε. Γεννήθηκε στο Αουγκούστενμποργκ και το 1754 διαδέχθηκε τον πατέρα του. Έλαβε το κάστρο Αουγκούστενμπουργκ και το Γκρόστεν. Σύντομα όμως βρέθηκε βαθιά χρεωμένος. Παραιτήθηκε από τη διεκδίκησή του στα δουκάτα Σλέσβιχ & Χόλσταϊν και ο βασιλιάς της Δανίας, που ήταν και δούκας του ημίσεως των δουκάτων Σλέσβιχ & Χόλσταϊν, του διευθέτησε το χρέος. Έτσι ο Φρειδερίκος Χριστιανός Α΄ μπόρεσε να αγοράσει το Αλς και το Σούντεβετ και να γίνει ο μεγαλύτερος γαιoκτήμονας του Σλέσβιχ. Επίσης επέκτεινε το κάστρο Αουγκούστενμπουργκ, κατοικία της οικογένειάς του. Υπηρέτησε ως στρατηγός του δανικού στρατού και τιμήθηκε με τη διάκριση του Τάγματος του Ελέφαντος. Νυμφεύτηκε το 1762 την Καρλόττα Αμαλία Βιλελμίνη του Όλντενμπουργκ, κόρη του Φρειδερίκου Καρόλου, δούκα του Σλέσβιχ-Χόλσταϊν-Σόντερμπουργκ-Πλεν και είχε τέκνα: Λουίζα Χριστίνα Καρολίνα 1763-1764 Λουίζα Χριστίνα Καρολίνα 1764-1815 Φρειδερίκος Χριστιανός B΄ 1765-1815, δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ Φρειδερίκος Κάρολος Αιμίλιος 1767-1841, στρατηγός στον δανικό στρατό Χριστιανός Αύγουστος 1768-1810, διάδοχος της Σουηδίας. Εκεί άλλαξε το όνομά του σε Κάρολος Αύγουστος Σοφία Αμαλία 1769, απεβίωσε σε βρεφική ηλικία Κάρολος Γουλιέλμος 1770-1771 Dansk biografisk Lexikon / V. Bind. Faaborg - Gersdorff / S.345f Digitalisat https://web.archive.org/web/20100405222104/http://www.geschichte-s-h.de/vonabisz/augustenburger.htm Marek, Miroslav. «oldenburg/oldenburg4.html». Genealogy.EU. Den Store Danske
Μάρια Ντομπρόφσκα

Η Μάρια Ντομπρόφσκα (πολωνικά: Maria Dąbrowska, προφέρεται: [dɔmˈbrɔfska]), γεννημένη ως Μάρια Σούμσκα (Maria Szumska) (6 Οκτωβρίου 1889 – 19 Μαΐου 1965) ήταν Πολωνή συγγραφέας, μυθιστοριογράφος, δοκιμιογράφος, δημοσιογράφος και θεατρικός συγγραφέας. Ήταν η συγγραφέας του δημοφιλούς πολωνικού ιστορικού μυθιστορήματος Noce i dnie (Νύχτες και Μέρες), γραμμένο μεταξύ 1932 και 1934 σε τέσσερις ξεχωριστούς τόμους. Το μυθιστόρημα μετατράπηκε σε ταινία με τον ίδιο τίτλο το 1975 από τον Γέζι Άντσακ. Η Ντομπρόφσκα έλαβε την περίφημη Χρυσή Δάφνη της Πολωνικής Ακαδημίας Λογοτεχνίας το 1935. Ήταν πέντε φορές υποψήφια για το Βραβείο Νόμπελ Λογοτεχνίας. Μετέφρασε το Ημερολόγιο του Σάμιουελ Πιπς στα πολωνικά.

 Η Ντομπρόφσκα γεννήθηκε ως Μάρια Σούμσκα στο Ρούσουφ, κοντά στο Κάλις του Βασιλείου της Πολωνίας, υπό τον τσαρικό στρατιωτικό έλεγχο. Οι γονείς της ήταν φτωχοί γαιοκτήμονες. Η Μαρία υπέφερε από εσωτροπία, δίνοντάς της μια «αλλήθωρη» εμφάνιση. Σπούδασε κοινωνιολογία, φιλοσοφία και φυσικές επιστήμες στη Λωζάνη και στις Βρυξέλλες και εγκαταστάθηκε στη Βαρσοβία το 1917. Ενδιαφέρθηκε τόσο για τη λογοτεχνία όσο και για την πολιτική και αφιερώθηκε στη βοήθεια όσων γεννήθηκαν στη φτώχεια. Κατά την περίοδο του μεσοπολέμου, η Ντομπρόφσκα εργάστηκε προσωρινά στο πολωνικό Υπουργείο Γεωργίας, ενώ επιχειρούσε όλο και περισσότερο στα δελτία εφημερίδων και στη δημόσια ζωή. Το 1927 ασχολήθηκε περισσότερο με τη συγγραφή για τα ανθρώπινα δικαιώματα. Στα μυθιστορήματά της, σε θεατρικά έργα και σε άρθρα εφημερίδων ανέλυσε τις ψυχολογικές συνέπειες της δυσκολίας και των τραυμάτων της ζωής στον κόσμο των απλών ανθρώπων. Η Μάρια παντρεύτηκε τον Μάριαν Ντομπρόφσκι, ο οποίος πέθανε ξαφνικά όταν η Μάρια ήταν 36 ετών. Ο δεύτερος μακροχρόνιος σύντροφός της ήταν ο 19χρονος Στανίσουαφ Στεμπόφσκι, με τον οποίο ζούσε σε ανεπίσημο νομικό γάμο μέχρι το ξέσπασμα του Β΄ Παγκοσμίου Πολέμου. Κατά τη διάρκεια της κατοχής της Πολωνίας, έμεινε στη Βαρσοβία και υποστήριξε την υπόγεια πολωνική πολιτιστική ζωή. Περίπου εκείνη τη στιγμή, συνάντησε την Άννα Κοβάλσκα και τον Γέζι Κοβάλσκι, ένα λογοτεχνικό ζευγάρι. Δημιούργησαν ένα ερωτικό τρίγωνο (ménage à trois), και η Μάρια απέκτησε ένα παιδί από τον Γέζι το 1946, αλλά πέθανε ξαφνικά το 1948. Οι δύο γυναίκες έμειναν μαζί σε σχέση για τα επόμενα 20 χρόνια, αν και η Μάρια προσπάθησε να παντρέψει ξανά την Άννα. Η Ντομπρόφσκα απονεμήθηκε με το Τάγμα της Αναγέννησης της Πολωνίας κατά τη σταλινική περίοδο. Το 1964 ήταν μία από τις υπογράφουσες της λεγόμενης Επιστολής των 34 προς τον Πρωθυπουργό Γιούζεφ Τσιρανκιέβιτς, σχετικά με την ελευθερία του πολιτισμού. Πέθανε το 1965 σε ηλικία 75 ετών, σε κλινική της Βαρσοβίας. Dzieci ojczyzny (Παιδιά της πατρίδας), 1918 Gałąź czereśni (Κλαδί κερασιάς), 1922 Uśmiech dzieciństwa, (Το χαμόγελο της παιδικής ηλικίας) 1923 Ludzie stamtąd, 1926 Marcin Kozera, 1927 Dzikie ziele, 1925-1929 Noce i dnie (Νύχτες και Μέρες), 1932-1934 Znaki życia (Σημάδια ζωής), 1938 Gwiazda zaranna, (Πρωινό αστέρι) 1955 Dzienniki (Ημερολόγια), (1914-1965) Πολωνική λογοτεχνία
Χειμερινή Ώρα Πακιστάν

Η Χειμερινή Ώρα Πακιστάν (ούρντου: پاکستان معیاری وقت, συντομογραφία PST ή μερικές φορές PKT) βρίσκεται πέντε ώρες μπροστά (UTC+05:00) από τη Συντονισμένη Παγκόσμια Ώρα. Η ζώνη ώρας είναι σε χρήση κατά τη διάρκεια της επίσημης ώρας στην Ασία.

 Το Πακιστάν χρησιμοποιούσε την ζώνη ώρας UTC+05:30 από το 1907 (κατά τη διάρκεια της Βρετανικής κυριαρχίας) και συνέχισαν να τη χρησιμοποιεί μετά από την ανεξαρτησία της το 1947. Στις 15 Σεπτεμβρίου 1951, σύμφωνα με τα πορίσματα του μαθηματικού Μαχμούντ Ανουάρ, εισήχθησαν δύο ζώνες ώρας. Η Ώρα Καράτσι (KART) εισήχθη στο Δυτικό Πακιστάν αφαιρώντας μισή ώρα από την UTC+05:30 στην UTC+05:00, ενώ η Ώρα Ντάκα (DACT) εισήχθη στο Ανατολικό Πακιστάν , προσθέτοντας 30 λεπτά από την ζώνη ώρας UTC+05:30 στην UTC+06:00. Οι αλλαγές άρχισαν να ισχύουν από τις 1 Οκτωβρίου 1951. Η PKT μετριέται στο Γκιλγίτ, κοντά στο χωριό Ναλτάρ. Το 1971, μετά την ανεξαρτησία του Μπανγκλαντές, η ώρα Καράτσι μετονομάστηκε σε χειμερινή Ώρα Πακιστάν. Η θερινή ώρα δεν χρησιμοποιείται πλέον στο Πακιστάν. UTC+05:00 Ώρα Καράτσι Asia/Karachi Ώρα Γιεκατερινμπούργκ
Δ΄ Εθνική ποδοσφαίρου ανδρών 2007-08

Το πρωτάθλημα της Δ΄ Εθνικής ποδοσφαίρου 2007–08 διοργανώθηκε με τη συμμετοχή 160 ομάδων, οι οποίες χωρίστηκαν σε 10 διαφορετικούς ομίλους βάσει γεωγραφικών κριτηρίων. Ο πρωταθλητής του κάθε ομίλου εξασφάλισε την άνοδό του στη Γ΄ Εθνική ενώ οι τελευταίες ομάδες του κάθε ομίλου υποβιβάστηκαν στα Τοπικά Πρωταθλήματα. Μετά το τέλος του πρωταθλήματος την άνοδο στην Γ΄ Εθνική εξασφάλισαν οι: Οδυσσέας Αναγέννησης, Μακεδονικός, Πυρσός Γρεβενών, Φωκικός, Εθνικός Φιλιππιάδας, Α.Π.Σ. Ζάκυνθος, Παναργειακός, Α.Ο. Αγίας Παρασκευής, Κεραυνός Κερατέας και Ολυμπιακός Χερσονήσου.

 Ο Νέστος Χρυσούπολης έχει -1 βαθμό Η Δόξα Γρατινής έχει αποβληθεί από το πρωτάθλημα Ο Ολυμπιακός Γαλατάδων έχει -1 βαθμό Ο Π.Α.Ο. Διοικητηρίου έχει -1 βαθμό Ο Αριστοτέλης Ν. Γωνιάς έχει αποβληθεί από το πρωτάθλημα μετά την 14η αγωνιστική Η Ελλάς Α. Καλλινίκης έχει -9 βαθμούς Ο Αστέρας Αμαλιάδας έχει -1 βαθμό Η ΑΕ Σπάρτη έχει -1 βαθμό Ο Μιλτιάδης έχει αποβληθεί από το πρωτάθλημα μετά την 15η αγωνιστική Η Νέα Αρτάκη έχει -9 βαθμούς Η Ελλάς Σύρου έχει -3 βαθμούς Ο Διαγόρας Αγ. Παρασκευής έχει -3 βαθμούς Τα Γλυκά Νερά έχουν -3 βαθμούς Ο Ηρόδοτος έχει -3 βαθμούς «Greece - List of Fourth Level Final Tables», 2007/08 rsssf.com ,Αλέξανδρος Μαστρογιαννόπουλος ΕΠΟ, Βαθμολογίες Δ εθνικής 2007-08 (όμιλοι 1-5) ΕΠΟ, Βαθμολογίες Δ εθνικής 2007-08 (όμιλοι 6-10)
Γιώργος Πετσίβας

Ο Γιώργος Πετσίβας (Αριδαία 8/3/1946 - Αθήνα 2018) υπήρξε σκηνογράφος με σπουδές στην Αθήνα και το πανεπιστήμιο του Βουκουρεστίου. Εργάστηκε επίσης ως ηθοποιός στον θίασο της Τζένης Καρέζη και σκηνοθέτης της ΕΡΤ. Όταν, μέσω του επαγγέλματός του, μπόρεσε να αναδιφήσει αρχεία σχετικά με τη Μακεδονία, εγκατέλειψε τη -δημόσια- σταδιοδρομία του και επιδόθηκε στη μελέτη και έκδοση των σχετικών εγγράφων. Για να εκπληρώσει καλύτερα το έργο του, ίδρυσε προσωποπαγή εκδοτικό οίκο και, μέχρι το τέλος της ζωής του, εργάστηκε με ήθος και επιμέλεια αξιοθαύμαστη.

 (2006) Τσόντος - Βάρδας, Γεώργιος, Η βενιζελική τυραννία, Πετσίβα [επιμέλεια] ISBN 960-87636-6-5 (2001) Καραβίτης, Ιωάννης, Ο Βαλκανοτουρκικός πόλεμος, Πετσίβα [επιμέλεια] ISBN 960-90010-5-Χ (2000) Δραγούμης, Ίων, 1878-1920, Τα τετράδια του Ίλιντεν, Πετσίβα [επιμέλεια] ISBN 960-90010-3-3 (2008) Ο Νέος Μακεδονικός Αγών. Επιλογή κειμένων και επιμέλεια: Γιώργος Πετσίβας ISBN 978-960-87636-9-2 (2010) Βασίλης Τσακαλάρωφ, Το Ημερολόγιο του Ίλιντεν, 1901-1903 ISBN 978-960-98165-0-2 (2003) Τσόντος - Βάρδας, Γεώργιος, Ο Μακεδονικός Αγών: Ημερολόγιο 1904-1907 (3 τόμοι), Πετσίβα [επιμέλεια] (1994, 2008) Καραβίτης, Ιωάννης, Ο Μακεδονικός Αγών: Απομνημονεύματα, (2 τόμοι), Αθηνά [επιμέλεια] ISBN 960-90010-0-9 1973 Γεύση από... τζιν 1970 Το κάστρο 1971 Ασπασία (θεατρικό) 1986 Οι σκληροί του... Μπραχάμι
Ενέ Ζαν Σαρλ

Ο Ενέ Ζαν-Σαρλ (Enex Jean-Charles, γενν. στις 18 Ιουλίου 1960) είναι πολιτικός από την Αϊτή και πρωθυπουργός της χώρας από τις 25 Μαρτίου 2016 ως τις 21 Μαρτίου 2017.

 Γεννήθηκε στο Σανσόλμ.Από το 2004 ως το 2006 υπηρέτησε ως γενικός γραμματέας του υπουργικού συμβουλίου επί προεδρίας του Μπονιφάς Αλεξάντρ. Στη συνέχεια έγινε ειδικός σύμβουλος του προέδρου Ρενέ Πρεβάλ και συνακόλουθα σύμβουλος του προέδρου Μισέλ Μαρτελί κατά τη θητεία του τελευταίου (2011-201 Τον Μάρτιο του 2016 ο Ζαν Σαρλ διορίστηκε υπουργός Σχεδιασμού και Εξωτερικής Συνεργασίας στην κυβέρνηση του Φριτς Ζαν. Στις 22 Μαρτίου 2016 ο υπηρεσιακός πρόεδρος Ζοσελέρμ Πριβέρ διόρισε τον Ζαν-Σαρλ στην πρωθυπουργία με διάταγμα. Στις 20 Μαρτίου απορρίφθηκε από τη βουλή το γενικό σχέδιο πολιτικής από τον προκάτοχό του, Φριτς Ζαν. Η νέα κυβέρνηση παρουσιάστηκε στις 24 Μαρτίου. Στις 25 Μαρτίου ο Ζαν Σαρλ έλαβε τη στήριξη της κυβέρνησης και του γενικού σχεδίου πολιτικής από τη βουλή και από τη γερουσία και επιβεβαιώθηκε ο διορισμός του. Στις 28 Μαρτίου έγινε επίσημα η εγκατάσταση της κυβέρνησής του. Τον διαδέχθηκε στην πρωθυπουργία ο Ζακ Γκι Λαφοντάν στις 21 Μαρτίου 2017.Είναι καθηγητής στο Πανεπιστήμιο της Αϊτής από το 1991. Ο Ζαν-Σαρλ είναι παντρεμένος και έχει τρία παιδιά.
Σίμων του Τάραντα

Ο Σίμων του Τάραντος μέλος του Οίκου των Ωτβίλ ήταν Πρίγκιπας του Τάραντα (1144 - 1157). Ο Σίμων ήταν νόθος υιός του Ρογήρου Β΄ της Σικελίας με μια εκτός γάμου σχέση του με την κόρη του Ούγου Α΄ κόμη του Μολίζε.

 Το 1138 απεβίωσε ο δευτερότοκος Τανκρέδος πρίγκιπας του Τάραντος και ο πατέρας του απέδωσε τον τίτλο στον τεταρτότοκο Γουλιέλμο Α'. Το 1144 απεβίωσε ο τριτότοκος Ρογήρος Β' πρίγκιπας της Κάπουα και ο πατέρας του απέδωσε τον τίτλο στον Γουλιέλμο Α' και ταυτόχρονα απέδωσε τον τίτλο του πρίγκιπα του Τάραντος στον Σίμωνα. Το 1154 απεβίωσε ο ίδιος ο Ρογήρος Β' και ο μόνος επιζών υιός του ήταν ο Γουλιέλμος Α΄ που τον διαδέχθηκε ως βασιλιάς της Σικελίας. Τρία έτη μετά απέσπασε το πριγκιπάτο του Τάραντος από τον Σίμωνα, με τον ισχυρισμό ότι ήταν ένα πολύ σημαντικό φέουδο για να ανήκει σε έναν νόθο και το απέδωσε στον δικό του τρίτο υιό Γουλιέλμο Β'. Ο Σίμων κρατούσε κακία γι' αυτό και όταν ο Ματθαίος Μπονέλιους εξεγέρθηκε στο Παλέρμο, έδωσε την αρχηγία της στάσης στον Σίμωνα. Μαζί με τον ανιψιό του Τανκρέδο, νόθο υιό του πρωτότοκου Ρογήρου Γ' εισέβαλε στο ανάκτορο το 1161. Κράτησαν την οικογένεια του Γουλιέλμου Α' και σφαγίασαν τους μουσουλμάνους. Οι δύο νόθοι υποστήριζαν την άνοδο στο θρόνο του Ρογήρου Δ', πρώτου υιού του βασιλιά, αλλά ο λαός ζήτησε να στεφθεί ο Σίμων. Η εξέγερση όμως αποδυναμώθηκε και οι δύο εξεγερθέντες αναγκάσθηκαν να ελευθερώσουν τον Γουλιέλμο Α' και να καταφύγουν στα κάστρα τους. Ο βασιλιάς έδωσε συγχώρεση με τον όρο του να εξορισθούν, έτσι ο Σίμων έφυγε από τη Σικελία. Όταν το 1166 απεβίωσε ο Γουλιέλμος Α', ο Σίμων φοβήθηκε να αναλάβει τη βασιλεία. Ο Ερρίκος κόμης του Μοντεσκαλιόζο, αδελφός της Μαργαρίτας Χιμένες, της συζύγου του Γουλιέλμου Α', κατέλαβε τα εδάφη του Σίμωνα. Norwich, John Julius. The Kingdom in the Sun 1130–1194. Longmans: London, 1970.
Διακήρυξη του Πίλνιτς

Η Διακήρυξη του Πίλνιτς (Γαλλικά: La déclaration de Pillnitz) εκδόθηκε στις 27 Αυγούστου 1791 στο κάστρο του Πίλνιτς κοντά στη Δρέσδη (Σαξονία) από τον Φρειδερίκο Γουλιέλμο Β΄ της Πρωσίας και τον Λεοπόλδο Β΄ της Αγίας Ρωμαϊκής Αυτοκρατορίας, που ήταν αδελφός της Μαρίας Αντουανέτας. Διακήρυξε την κοινή υποστήριξη της Αγίας Ρωμαϊκής Αυτοκρατορίας και της Πρωσίας στον Βασιλιά Λουδοβίκο ΙΣΤ' της Γαλλίας κατά της Γαλλικής Επανάστασης.

 Από την αρχή της Γαλλικής Επανάστασης του 1789, ο Λεοπόλδος Β΄ ανησυχούσε όλο και περισσότερο για την ασφάλεια της αδερφής του Μαρίας Αντουανέτας και της οικογένειάς της, αλλά θεωρούσε ότι οποιαδήποτε παρέμβαση στις γαλλικές υποθέσεις θα αύξανε μόνο τον κίνδυνο τους. Ταυτόχρονα, πολλοί Γάλλοι αριστοκράτες έφυγαν από τη Γαλλία και εγκαταστάθηκαν σε γειτονικές χώρες, διέδιδαν τον φόβο για την Επανάσταση και επιζητούσαν ξένη στρατιωτική υποστήριξη υπέρ του Λουδοβίκου ΙΣΤ'. Μετά την αποτυχημένη προσπάθεια του Λουδοβίκου και της οικογένειάς του να εγκαταλείψουν το Παρίσι με την ελπίδα να υποκινήσουν μια αντεπανάσταση, γεγονός γνωστό ως φυγή στη Βαρέν τον Ιούνιο του 1791, η βασιλική οικογένεια συνελήφθη, οδηγήθηκε πίσω στο Παρίσι και περιορίστηκε στο παλάτι του Κεραμεικού. Στις 6 Ιουλίου 1791, ο Λεοπόλδος εξέδωσε την Εγκύκλιο της Πάδοβας, καλώντας τους ηγεμόνες της Ευρώπης να συνασπισθούν απαιτώντας την αποκατάσταση της γαλλικής βασιλικής οικογένειας, πρόταση η οποία δεν έγινε δεκτή με ενθουσιασμό. Ζητώντας από τις ευρωπαϊκές δυνάμεις να παρέμβουν σε περίπτωση απειλής του Λουδοβίκου, η διακήρυξη προοριζόταν να χρησιμεύσει ως προειδοποίηση στους Γάλλους επαναστάτες να σταματήσουν να παραβιάζουν τα προνόμια του βασιλιά και να επιτρέψουν την επιστροφή του στην εξουσία. Η διακήρυξη ανέφερε ότι η Αυστρία θα κήρυττε πόλεμο κατά της Γαλλίας εάν και μόνο εάν όλες οι άλλες μεγάλες ευρωπαϊκές δυνάμεις συμμετείχαν επίσης στον πόλεμο. Ο Λεοπόλδος επέλεξε αυτή τη διατύπωση ώστε να μην αναγκαστεί να επέμβει, καθώς γνώριζε ότι ο Βρετανός πρωθυπουργός Γουίλιαμ Πιτ δεν υποστήριζε τον πόλεμο με τη Γαλλία. Εξέδωσε αυτήν τη διακήρυξη μόνο για να ικανοποιήσει τους Γάλλους μετανάστες που είχαν καταφύγει στη χώρα του και ζητούσαν ξένη παρέμβαση στην πατρίδα τους. (Η Διάσκεψη του Πίλνιτς ασχολήθηκε κυρίως με το Πολωνικό ζήτημα και τον πόλεμο της Αυστρίας κατά της Οθωμανικής Αυτοκρατορίας.) Η Εθνοσυνέλευση της Γαλλίας ερμήνευσε τη διακήρυξη ότι ο Λεοπόλδος επρόκειτο να κηρύξει τον πόλεμο. Ριζοσπάστες Γάλλοι πολιτικοί που επιζητούσαν τον πόλεμο, όπως ο Ζακ-Πιερ Μπρισώ, τη χρησιμοποίησαν ως πρόσχημα για να αποκτήσουν επιρροή και να κηρύξουν τελικά τον πόλεμο στις 20 Απριλίου 1792, οδηγώντας στις εκστρατείες του 1792 του πολέμου του Πρώτου Συνασπισμού. Η Διακήρυξη του Πίλνιτς (ελληνικά)
Βαλεντίνα Μονέττα

Η Βαλεντίνα Μονέττα (Valentina Monetta, Άγιος Μαρίνος, 1 Μαρτίου 1975) είναι τραγουδίστρια από τον Άγιο Μαρίνο. Έχει χαρακτηριστεί ως Βασίλισσα της Eurovision διότι ειναι η μόνη γυναίκα που κατάφερε να εκπροσωπήσει τη χώρα της 3 φορές συνεχόμενα (2012, 2013, 2014) και 4 φορές συνολικά (συμπεριλαμβανομένης και της πιο πρόσφατης συμμετοχής της το 2017). Το 2014 εκπροσώπησε για πρώτη φορά τον Άγιο Μαρίνο στον τελικό, ερμηνεύοντας το τραγούδι Maybe (Forse), καταλαμβάνοντας την 24η θέση.

 Γεννήθηκε το 1975 και ξεκίνησε την καριέρα της σε ηλικία 20 ετών τραγουδώντας σε διάφορα συγκροτήματα. Η συμμετοχή της στο διαγωνισμό τραγουδιού της Eurovision το 2012 ανακοινώθηκε αρχικά με τον τίτλο τραγουδιού "Facebook Uh, Oh, Oh"' Όμως στη συνέχεια το τραγούδι τροποποιήθηκε, ώστε , σύμφωνα με τους κανονισμούς της Eurovision, να μην περιέχονται εμπορικά μηνύματα. Ο νέος τίτλος του τραγουδιού ήταν "The Social Network Song (OH OH – Uh - OH OH)" και οι στίχοι διατηρήθηκαν εξ ολοκλήρου, με εξαίρεση τις κατά λέξη αναφορές στο Facebook. Η Μονέττα τραγούδησε στον πρώτο ημιτελικό αλλά δεν προκρίθηκε στον τελικό. Όμως, κατατάχθηκε στην 14η θέση με 31 βαθμούς, καθιστώντας τη συμμετοχή του 2012 ως την καλύτερη για τον Άγιο Μαρίνο στην ιστορία του διαγωνισμού της Eurovision.Το 2013 εκπροσώπησε ξανά τη χώρα της στο διαγωνισμό με το τραγούδι "Crisalide (Vola)", μια σύνθεση του Ραλφ Σίγκελ σε στίχους του Μάουρο Μπαλέστρι. Τραγούδησε στον δεύτερο ημιτελικό στις 16 Μαΐου 2013 συγκεντρώνοντας 47 βαθμούς (11η θέση) και αποτυγχάνοντας ξανά να προκριθεί στον μεγάλο τελικό.Την επόμενη χρονιά (2014) κατάφερε να προκριθεί στον τελικό με το τραγούδι Maybe (Forse), καταλαμβάνοντας την 24η θέση. Στις 12 Μαρτίου 2017 επιβεβαιώθηκε η 4η συμμετοχή της Μονέττα στον διαγωνισμό τραγουδιού της Eurovision, εκπροσωπώντας τον Άγιο Μαρίνο με το τραγούδι "Spirit of the Night", σε ένα ντουέτο με τον Αμερικανό τραγουδιστή Τζίμι Γουίλσον. Το τραγούδι κατατάχθηκε τελευταίο στον δεύτερο ημιτελικό με 1 βαθμό. Η Μονέττα έχει ισοφαρίσει το ρεκόρ για την τραγουδίστρια με τις περισσότερες συμμετοχές στον διαγωνισμό τραγουδιού της Eurovision, που κατέχουν η Ελίζαμπεθ Αντρέασεν και η Sue του συγκροτήματος Peter, Sue & Marc. Il mio gioco preferito (2011) La storia di Valentina Monetta (2013)
Ρόμπιν Γκόζενς

Ο Ρόμπιν Εβεράρντους Γκόζενς (γερμανικά: Robin Everardus Gosens) (5 Ιουλίου 1994) είναι Γερμανός επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός ή μέσος για την ΦΚ Ιντερνατσιονάλε Μιλάνο.

 Ο Γκόζενς ξεκίνησε τη σταδιοδρομία του από τη Φορτούνα Έλτεν και στη συνέχεια στις ΦΚ Μπόχολτ και ΒφΛ Ρέντε, πριν ενταχθεί στις ακαδημίες νέων της Φίτεσε στις 4 Ιουλίου 2012. Στις 13 Αυγούστου 2013, υπέγραψε το πρώτο του επαγγελματικό συμβόλαιο με το σύλλογο. Πριν από αυτό, απέτυχε σε δοκιμαστική προπόνηση με τη Μπορούσια Ντόρτμουντ της Μπούντεσλιγκα. ΦΚ Ντόρντρεχτ (δανεισμός) Στις 14 Ιανουαρίου 2014, ο Γκόζενς εντάχθηκε με δανεισμό μέχρι το τέλος της σεζόν στην ΦΚ Ντόρντρεχτ. Έκανε το επαγγελματικό του ντεμπούτο τρεις ημέρες αργότερα, ξεκινώντας στην ισοπαλία με 1-1 εναντίον της ΣΜΦ Εξέλσιορ.Ο Γκόζενς σημείωσε το πρώτο του επαγγελματικό γκολ στις 7 Φεβρουαρίου, στην εκτός έδρας νίκη με 6-1 επί της ΦΚ Έμεν. Εμφανίστηκε σε 20 αγώνες κατά τη διάρκεια της σεζόν (μαζί με τα πλέι οφ), καθώς η ομάδα του τερμάτισε δεύτερη και επέστρεψε στην Έρεντιβιζι μετά από απουσία δεκαεννέα ετών. Στις 29 Μαΐου 2014, ο δανεισμός του Γκόζενς ανανεώθηκε για ένα ακόμη έτος και έκανε το ντεμπούτο του στην Έρεντιβιζι στις 9 Αυγούστου, παίζοντας στα 90 λεπτά σε μια νίκη με 2-1 εναντίον της ΣΚ Χερενφέιν. Σημείωσε το πρώτο του γκολ στον πρωτάθλημα στις 20 Σεπτεμβρίου, σκοράροντας το μοναδικό γκολ της ομάδας του στην ισοπαλία με 1-1 εναντίον της Εξέλσιορ. Στις 4 Ιουνίου 2015, ανακοινώθηκε ότι ο Γκόζενς είχε ενταχθεί με ελεύθερη μεταγραφή στην Χεράκλες Άλμελο. Στις 2 Ιουνίου 2017, ανακοινώθηκε η μεταγραφή του Γκόζενς στην ιταλική Αταλάντα ΜΚ. Στις 18 Σεπτεμβρίου 2019, ο Γκόζενς έκανε το ντεμπούτο του στο Champions League εναντίον της Ντιναμό Ζάγκρεμπ. Στις 11 Δεκεμβρίου 2019, σημείωσε το πρώτο του γκολ στο Champions League, στην εκτός έδρας νίκη με 3-0 επί της Σαχτάρ Ντονέτσκ. Στις 25 Νοεμβρίου 2020, σημείωσε το δεύτερο γκολ του στο Champions League, στην εκτός έδρας νίκη με 2-0 επί της Λίβερπουλ στο Άνφιλντ.Ο Γκόζενς καθιερώθηκε ως ένας από τους κορυφαίους προωθημένους πλάγιους αμυντικούς της Σέριε Α, υπερέχοντας τόσο επιθετικά όσο και αμυντικά. Κατά τη διάρκεια των σεζόν 2019-20 και 2020-21, ήταν ένας από τους κορυφαίους σκόρερ της Αταλάντας, με 9 γκολ και 11 γκολ αντίστοιχα, ένα αξιοθαύμαστα υψηλό αριθμό για έναν αμυντικό παίκτη. Στις 25 Αυγούστου 2020, ο Γκόζενς έλαβε την πρώτη του κλήση για να εκπροσωπήσει την Εθνική Γερμανίας. Έκανε το ντεμπούτο του στις 3 Σεπτεμβρίου, ξεκινώντας σε ένα αγώνα για το Πρωτάθλημα Εθνών ΟΥΕΦΑ 2020-21 εναντίον της Ισπανίας.Στις 19 Μαΐου 2021, συμπεριλήφθηκε στην ομάδα για το Ευρωπαϊκό Πρωτάθλημα του 2020. Στις 19 Ιουνίου 2021, σημείωσε ένα γκολ και έδωσε μία ασίστ στη νίκη με 4-2 επί της Πορτογαλίας για τη φάση ομίλων του Ευρωπαϊκού Πρωταθλήματος 2020, στον οποίο αναδείχθηκε ο Παίκτης του Αγώνα. Ο Γκόζενς γεννήθηκε στη Γερμανία από Γερμανίδα μητέρα και Ολλανδό πατέρα και κατέχει ολλανδικά και γερμανικά διαβατήρια. Ομάδα της Χρονιάς στη Σέριε Α: 2019-20 Ρόμπιν Γκόζενς στην ιστοσελίδα National-Football-Teams.com Προφίλ στο Transfermarkt.com Επίσημο προφίλ στη Ντόρντρεχτ (ολλανδικά)
Ιωάννης Γεώργιος του Χοεντσόλερν

Ο Ιωάννης Γεώργιος, γερμ. Johann Georg (31 Ιουλίου 1932 - 2 Μαρτίου 2016) από τον Οίκο του Χοεντσόλερν-Σίγκμαρινγκεν ήταν πρίγκιπας (ως προς τον τίτλο μόνο) του Χοεντσόλερν.

 Ήταν το έκτο τέκνο και τρίτος γιος του Φρειδερίκου, πρίγκιπα του Χοεντσόλερν και της Μαργαρίτας Καρόλας των Βέττιν, κόρης του Φρειδερίκου Αυγούστου Γ΄ της Σαξονίας. Το 2016 απεβίωσε στο Μόναχο σε ηλικία 84 ετών και τάφηκε στον Ναό του Σωτήρος του Σίγκμαρινγκεν. Νυμφεύτηκε το 1959 τη Μπιργκίτα των Μπερναντότ, κόρη του Γουσταύου Αδόλφου, δούκα του Βεστερμπότεν, διαδόχου της Σουηδίας και είχε τέκνα: Κάρολος Χριστιανός, γενν. 1962. Ντεζιρέε του Χοεντσόλερν γενν. 1963, παντρεύτηκε σε πρώτο γάμο τον Ερρίκο Φραγκίσκο Όρτενμπουργκ και σε δεύτερο γάμο τον Έκμπερτ Μπόλεν ουντ Χάλμπαχ. Ουμβέρτος, γενν. 1966. Prince Johann Georg of Hohenzollern
Λουίζα Μαρία της Αυστρίας-Έστε

Η Πριγκίπισσα Λουίζα Μαρία του Βελγίου, Αρχιδούκισσα της Αυστρίας-Έστε (Prinzessin Luisa Maria von Belgien, Erzherzogin von Österreich-Este, 11 Οκτωβρίου 1995 -) είναι το τέταρτο παιδί του Λορέντζ, Αρχιδούκα της Αυστρίας-Έστε.Είναι δέκατη στην γραμμή διαδοχής του βελγικού θρόνου.

 Γεννήθηκε στις 11 Οκτωβρίου 1995 στο Νοσοκομείο Άγιος Ιωάννης των Βρυξελλών και είναι το τέταρτο παιδί και η δεύτερη κόρη του Λορέντζ, Αρχιδούκα της Αυστρίας-Έστε και της Πριγκίπισσας Άστριντ του Βελγίου. Όλοι οι παππούδες της και οι προ-παππούδες της είναι βασιλικής και ευγενικής καταγωγής. Προέρχεται από τις βασιλικές οικογένειες της Αυστρίας, του Βελγίου, της Ιταλίας, της Σουηδίας, της Γαλλίας, της Δανίας, της Βρετανίας, της Πορτογαλίας, της Γερμανίας και της Γερμανίας. Μέσω της γιαγιάς της, της πρώην βασίλισσας Πάολα, προέρχεται από μια σειρά από ιταλικών ευγενών οικογενειών. Σπούδασε στο σχολείο Sint-Jan-Berchmans των Βρυξελλών, όπως και τα περισσότερα νεότερα μέλη της βασιλικής οικογένειας. Από το 2009 παρακολουθεί μαθήματα στο σχολείο Sevenoaks στο Κεντ της Αγγλίας, όπως και ο μεγαλύτερος αδελφός της, Αμεδαίος. Σπουδάζει στο Πανεπιστήμιο McGill στο Μόντρεαλ του Καναδά. Το 2014 ήταν παράνυφος μαζί με την αδελφή της, Λετίσια Μαρία, στο γάμο του αδελφού της Αμεδαίου. Το 2017, ταξίδεψε στην Αυστραλία με μια ομάδα πανεπιστημιακών φίλων της. 11 Οκτωβρίου 1995 – 7 Φεβρουαρίου 1996: Η Αυτοκρατορική και Βασιλική Υψηλότητα Πριγκίπισσα Λουίζα Μαρία του Βελγίου, Αρχιδούκισσα της Αυστρίας-Έστε, Βασιλική Πριγκίπισσα της Ουγγαρίας, της Βοημίας 7 Φεβρουαρίου 1996 – μέχρι σήμερα: Η Αυτοκρατορική και Βασιλική Υψηλότητα Πριγκίπισσα Λουίζα Μαρία του Βελγίου, Αρχιδούκισσα της Αυστρίας-Έστε, Βασιλική Πριγκίπισσα της Ουγγαρίας, της Βοημίας, Πριγκίπισσα της ΜόντεναΌλα τα παιδιά του Αρχιδούκα της Αυστρίας-Έστε, Πρίγκιπα Λορέντζ, φέρουν τον τίτλο "Πρίγκιπας/Πριγκίπισσα του Βελγίου" σύμφωνα με το Βελγικό Βασιλικό Διάταγμα στις 2 Δεκεμβρίου 1991, εκτός από τους παραδοσιακούς αυστριακούς τίτλους "Αρχιδούκας/Αρχιδούκισσα της Αυστρίας-Έστε, Βασιλικός/Βασιλική Πρίγκιπας/Πριγκίπισσα της Ουγγαρίας, της Βοημίας, Πρίγκιπας/Πριγκίπισσα της Μόντενα".
Βραβεία της Ένωσης Κριτικών Κινηματογράφου της Νέας Υόρκης 1953

Τα 19α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards),που ανακοινώθηκαν στις 28 Δεκεμβρίου 1952, απονεμήθηκαν στις 23 Ιανουαρίου 1953, τιμώντας την καλύτερη κινηματογραφική παραγωγή του 1953.

 Καλύτερη Ταινία: Όσο υπάρχουν άνθρωποιΚαλύτερη Σκηνοθεσία: Φρεντ Τσίνεμαν - Όσο υπάρχουν άνθρωποιΚαλύτερος Α' Ανδρικός Ρόλος: Μπαρτ Λάνκαστερ - Όσο υπάρχουν άνθρωποιΚαλύτερος Α' Γυναικείος Ρόλος: Όντρεϊ Χέπμπορν - Διακοπές στη ΡώμηΚαλύτερη Ξενόγλωσση Ταινία: Justice Is Done (Justice est faite) - Γαλλία Ο Επίσημος ιστότοπος